**DUBROVAČKO-NERETVANSKA ŽUPANIJA**, Pred Dvorom 1, 20000 Dubrovnik, OIB: 32082115313, koju zastupa Župan Nikola Dobroslavić, kao davatelj financijske potpore (u nastavku teksta: Županija)

i

**UDRUGA** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_\_, RNO: \_\_\_\_\_\_\_\_\_\_\_\_\_\_\_\_, zastupana po \_\_\_\_\_\_\_\_\_\_\_\_\_\_\_\_\_, kao korisnik financijske potpore (u nastavku teksta: Korisnik),

kao stranke potpisnice, sklopile su dana \_\_\_\_. \_\_\_\_\_\_\_\_\_\_\_\_\_ 2025. godine sljedeći:

**U G O V O R**

**O FINANCIJSKOJ POTPORI PROJEKTU/PROGRAMU**

**(naziv projekta/programa)**

**IZ**

**PRORAČUNA DUBROVAČKO-NERETVANSKE ŽUPANIJE ZA 2025. GODINU**

**(dalje Ugovor)**

**Članak 1.**

Stranke potpisnice suglasne su da je Županija, dana 3. ožujka 2025. godine objavila Javni natječaj za financiranje programa/projekata Udruga iz područja zaštite okoliša i/ili prirode za 2025. godinu KLASA:351-01/25-01/21 , URBROJ: 2117-09/1-25-01. Natječaj je trajao do 3. travnja 2025. godine, a u okviru kojega je svoju prijavu dostavio i Korisnik.

Povjerenstvo Županije za ocjenjivanje zaprimljenih prijava na predmetni Javni natječaj predložilo je Županiji da dodijeli Korisniku financijska sredstva za 2025. godinu, nakon čega je proveden postupak pregovaranja između Županije i Korisnika, kojim su utvrđene aktivnosti koje će Korisnik provesti u okviru programa/projekta \_\_\_\_\_\_\_\_\_\_\_\_\_\_\_\_\_\_\_\_\_\_ te ukupna vrijednost prijavljenih aktivnosti korisnika, koja iznosi \_\_\_\_\_\_\_\_\_\_\_\_ eura.

Po provedenoj natječajnoj proceduri, Župan je donio Odluku o dodjeli financijskih sredstava, KLASA: \_\_\_\_\_\_\_\_\_\_\_\_\_\_\_\_\_ URBROJ: \_\_\_\_\_\_\_\_\_\_\_\_\_\_\_, Dubrovnik, \_\_\_\_\_\_\_\_\_\_\_2025. godine kojom je Korisniku za projekt/program \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ u 2025. godini dodijelio ukupan iznos od \_\_\_\_\_\_\_\_\_\_\_\_\_\_ eura.

Razdoblje trajanja financijske potpore za projekt/program traje do 31. prosinca 2025. godine, a produženje trajanja financijske potpore nije moguće u okviru Ugovora.

**Članak 2.**

Sredstva iz prethodnog članka osigurana su Proračunom Županije za 2025. godinu, Aktivnost A150104 - Sufinanciranje projekta i programa udruga i institucija iz područja zaštite okoliša i prirode.

**Članak 3.**

Sredstva iz članka 1. mogu se koristiti isključivo za svrhu definiranu opisnim obrascem i obrascem proračuna.

Sredstva iz članka 1. isplatit će se u cijelosti, na IBAN Korisnika, broj: IBAN: HR\_\_\_\_\_\_\_\_\_\_\_\_\_\_\_\_\_\_\_\_, otvoren u \_\_\_\_\_\_\_\_\_\_ banci, prema realizaciji prihoda Proračuna, uz mogućnost drukčije dinamike isplate koju na temelju pisanog zahtjeva može odobriti Župan.

**Članak 4.**

Radi kontrole namjenskog korištenja doznačenih sredstava Korisnik financiranja se obvezuje Županiji dostaviti Izvješće o provedbi projekta/programa, na propisanim obrascima (opisno i financijsko izvješće) i to najkasnije u roku od 30 dana od dana završetka provedbe projekta/programa, a najkasnije do 31. siječnja 2026.

Izvješće iz stavka 1. ovog članka dostavlja na adresu: Dubrovačko-neretvanska županija, Upravni odjel za zaštitu okoliša i komunalne poslove, Vukovarska 16, 20000 Dubrovnik.

Izvješće se dostavlja zajedno s prilozima koji detaljno dokumentiraju sve aktivnosti i troškove (preslike računa, putni nalozi, ugovori s obračunima istih i drugo, izvodi sa žiro računa kao dokaz o izvršenim plaćanjima, fotodokumentacija, preslike iz tiskovina i internetskih stranica).

**Članak 5.**

Županija pridržava pravo kontinuiranog praćenja i vrednovanja izvršenja te preispitivanje financija i troškova u bilo koje vrijeme trajanja financiranja te u razdoblju od 3 godine od dana završetka trajanja financijske potpore.

Županija može neposrednu kontrolu iz prethodnog stavka ovog Ugovora obaviti u vlastitim prostorijama ili kroz terenski posjet prostorijama Korisnika, a o namjeri izvršenja neposredne kontrole dužna je prethodno obavijestiti Korisnika najmanje sedam dana prije planiranog izvršenja kontrole.

**Članak 6.**

Korisnik potpisom ovog Ugovora ovlašćuje Županiju da radi nadzora namjenskog korištenja sredstava iz čl. 1. Ugovora može neposredno kontaktirati sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od davatelja za financiranje aktivnosti.

**Članak 7.**

Ako Županija utvrdi da:

* je Korisnik nenamjenski koristio sredstva,
* Korisnik nije izvršio aktivnosti u ugovorenom roku,
* Korisnik nije podnio odgovarajuće izvješće u roku i sa sadržajem određenim ovim ugovorom,
* Korisnik ne omogućava Županiji nadzor nad namjenskim korištenjem sredstava financijske potpore ovog Ugovora,
* Korisnik ne poštuje odredbe Ugovora o vidljivosti programa,

Korisnik će biti dužan vratiti primljena nenamjenski utrošena ili neutrošena sredstva u Proračun Županije. Ukoliko korisnik ne vrati sredstva u zadanom roku pokreće se postupak prisilne naplate.

Ako Županija utvrdi da Korisnik nije ispunio ugovorne obveze, Korisniku će uskratiti pravo na financijsku potporu u naredne dvije godine.

**Članak 8.**

Ako Županija utvrdi da Korisnik uz Izvješće nije dostavio uredno ispunjeni obrazac, odnosno ako nedostaju potrebni prilozi iz kojih se može utvrditi pravovaljani utrošak sredstava financijske potpore, pisanim će putem obavijestiti istoga o uočenim nedostacima te ga pozvati na dostavu istih u roku od 15 dana od dana primitka obavijesti. Ukoliko Korisnik u danom roku ne otkloni nedostatke, trošak će se smatrati neprihvatljivim, a Županija će zatražiti povrat više uplaćenog iznosa financijske potpore.

Ako Županija iz bilo kojeg razloga predviđenog ovim Ugovorom kao i bilo kojeg drugog opravdanog razloga zatraži povrat sredstava, Korisnik ih je obvezan uplatiti na račun:

IBAN: 5623400091800019006, Model: HR68, Poziv na broj: 7374-OIB udruge, bez odgode, a najkasnije u roku 30 dana od dana kad je zatražen povrat sredstava.

**Članak 9.**

Korisnik aktivnosti provodi na vlastitu odgovornost i u skladu s opisnim obrascem i obrascem proračuna, koji su sastavni dio Ugovora.

**Članak 10.**

Županija ne snosi odgovornost za neposrednu ili posrednu štetu proizišlu iz bilo koje aktivnosti korisnika u provedbi ugovorenog programa ili projekta.

**Članak 11.**

Korisnik se obvezuje u svim obavijestima koje se tiču aktivnosti koje financijski podupire Županija, uključujući i one iznijete na konferencijama ili seminarima, navesti da provedbu aktivnosti financijski podupire Županija te se obvezuje na svim tiskanim, video i drugim materijalima vezanim uz program istaknuti logotip i naziv Županije kao institucije koja daje potporu njihovom radu.

Korisnik je suglasan da Županija objavi njegov naziv i adresu, svrhu i iznos financijskih sredstava sukladno Ugovoru te da koristi i objavljuje dostavljene mu fotografije, video i audio zapise povezane s provedbom aktivnosti za koje Županija daje potporu, u cilju promocije financijskih potpora i ilustracije razvoja civilnoga društva u Županiji.

**Članak 12.**

Potpisom ovog Ugovora korisnik se obvezuje da kao korisnik bespovratnih sredstava iz javnih izvora od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za cijelo vrijeme trajanja ovog Ugovora.

**Članak 13.**

Mogući sporovi iz ovog Ugovora rješavat će se sporazumno, a ako to neće biti moguće, ugovara se nadležnost Općinskog suda u Dubrovniku.

**Članak 14.**

Na elemente koji nisu uređeni ovim Ugovorom na odgovarajući se način primjenjuju uvjeti iz Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (''Narodne novine'', brojevi 26/15 i 37/21) i Pravilnika o financiranju javnih potreba Dubrovačko-neretvanske županije (''Službeni glasnik Dubrovačko-neretvanske županije'', broj 5/16).

U slučaju proturječnosti između odredbi ovog Ugovora te odredbi iz drugih Priloga (opisnog obrasca i obrasca proračuna), primjenjuju se kao pravovaljane odredbe ovog Ugovora.

**Članak 15.**

Ovaj je Ugovor sačinjen u četiri (4) istovjetna primjerka, od kojih tri zadržava Županija, a jedan korisnik.

**Članak 16.**

Ovaj Ugovor stupa na snagu danom kada ga potpiše posljednja ugovorna strana.

**Članak 17.**

Ugovorne stranke razumiju odredbe ovog Ugovora te ga u znak prihvaćanja vlastoručno potpisuju.

**KLASA:**

**URBROJ:**

**Dubrovnik,** \_\_\_. \_\_\_\_\_\_\_\_\_\_\_ **2025. godine**

**KORISNIK FINANCIJSKE POTPORE: DAVATELJ FINANCIJSKE POTPORE:**

**UDRUGA DUBROVAČKO-NERETVANSKA ŽUPANIJA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ime i prezime predsjednika/ce Župan, Nikola Dobroslavić, prof.**